Diari Oficial de la Generalitat Valenciana


Sumari del DOGV 8255, del 15-03-2018 (2018/2577)

RESOLUCIÓ de 5 de març de 2018, de la directora general de Farmàcia i Productes Sanitaris, de la Conselleria de Sanitat Universal i Salut Pública, per mitjà de la qual s'inicia d'ofici expedient administratiu a fi de determinar el nombre de noves oficines de farmàcia necessàries per a oferir una adequada atenció farmacèutica a la població, en aplicació del mòdul general.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8255

Data del DOGV
:   15-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2577


Data del document
:   05-03-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * farmacologia

RESOLUCIÓ de 5 de març de 2018, de la directora general de Farmàcia i Productes Sanitaris, de la Conselleria de Sanitat Universal i Salut Pública, per mitjà de la qual s'inicia d'ofici expedient administratiu a fi de determinar el nombre de noves oficines de farmàcia necessàries per a oferir una adequada atenció farmacèutica a la població, en aplicació del mòdul general. [2018/2577]  
L'article 5 de la Llei 6/1988, de 22 de juny, d'ordenació farmacèutica de la Comunitat Valenciana, sotmet les oficines de farmàcia a autorització administrativa prèvia per a la seua creació.  
La competència per al tràmit i resolució dels expedients derivats d'aquella, correspon a la Secretaria Autonòmica de Salut Pública i del Sistema Sanitari Públic, segons el que disposa la Llei 4/2005, de 17 de juny, de salut pública de la Comunitat Valenciana.  
L'article 16 i següents de l'esmentada Llei 6/1988, estableixen els criteris de planificació de les oficines de farmàcia per a determinar-ne el nombre que és necessari per a prestar una adequada atenció farmacèutica a la població.  
El Decret 149/2011, de 5 d'octubre, del Govern Valencià, estableix el procediment per a l'autorització de noves oficines de farmàcia.  
  
El compliment del que estableix l'article 4 del citat Decret 149/2001, del 5 d'octubre, i dins del primer trimestre natural de l'any fixat en aquell, resolc:   
1. Iniciar d'ofici l'expedient administratiu a fi de determinar el nombre de noves oficines de farmàcia necessàries per a prestar una adequada atenció farmacèutica a la població. El procediment administratiu tindrà en compte necessàriament tots els municipis i entitats locals d'àmbit inferior al municipi, amb una població superior a 250 habitants de la Comunitat Valenciana.  
2. De conformitat amb el que estableix la disposició addicional cinquena de la Llei 4/2005, de 17 de juny, de salut pública de la Comunitat Valenciana, en relació amb l'article 5 del Decret 149/2001, de 5 d'octubre, i el Decret 156/2015, de 18 de setembre, del Consell, pel qual aprova el Reglament orgànic i funcional de la Conselleria de Sanitat Universal i Salut Pública, correspon a la Secretaria Autonòmica de Salut Pública i del Sistema Sanitari Públic la resolució del procediment.  
  
3. El termini màxim per a la resolució de l'expedient serà de sis mesos comptats a partir de l'endemà de la publicació de la present resolució en el Diari Oficial de la Generalitat Valenciana, i els efectes generats per la falta de resolució expressa seran desestimatoris.  
  
4. S'entendrà que no escau l'obertura de noves oficines de farmàcia en aquells municipis o entitats locals d'àmbit inferior al municipi, que no figuren en la relació continguda en la resolució de la Secretaria Autonòmica de Salut Pública i del Sistema Sanitari Públic.  
  
5. Ordenar la publicació de la present resolució en el Diari Oficial de la Generalitat Valenciana.  
  
València, 5 de març de 2018.- La directora general de Farmàcia i Productes Sanitaris: Patricia Lacruz Gimeno.